Қазақ тілін қашанғы мазақ етеді?
"Қазақ тілін қашанғы мазақ етеді?" | "https://abai.kz/post/13188"
TITLE: Қазақ тілін қашанғы мазақ етеді?
URL: https://abai.kz/post/13188
META: "Қазақ тілін қашанғы мазақ етеді?" | "https://abai.kz/post/13188"
DATE: 17.04.2012
AUTHOR(s): Абай-Ақпарат
TOTAL WORDS: 325
TEXT: Мемлекеттік тілдің мүшкіл халін айта-айта жақ талды, өрескел қателіктер   туралы ақпаратты ести-ести құлақ тұнды. Бірақ әлі күнге туған тіл тұғырына   қона алмай тұр. Мемлекеттік тілдің мүшкіл халін айта-айта жақ талды, өрескел қателіктер   туралы ақпаратты ести-ести құлақ тұнды. Бірақ әлі күнге туған тіл тұғырына   қона алмай тұр. Күнделікті тұтыну тауар­ларының қо­рапшаларындағы   қазақ тіліндегі жаз­баларды көріп, жағаңды ұстайсың. Тауар өндіруші   компаниялардың жіберген өрескел қателіктері еріксіз езуіңізге күлкі үйіреді.   «Синегорья сүті» Көкшетау сүт зауыты» жауапкершілігі шектеулі се­ріктестігінің   өнімін тұтынбайтын халық кемде-кем шығар. «Одари» тауар белгісімен   шығарылатын сүт өнімдерінің дәмі тіл үйіреді. Әйтсе де, өнім қорапшаларының   сыртындағы қателіктер тілдің абыройын айрандай төгіп отыр. «Одари» сүтінің қорап­шасындағы қателіктерді тіз­бектеп көрелік. «Молоко шоу»   атты шараның аясында сүт өнімін тұтынушылар арнайы жүлделерге ие бо­лады   екен. «Молоко шоу» акцияның өт­кізілу уақыты - 01.11.11. бастап, 30.04.12   дейін. Жүлде беру мерзілі - 01.11.11. бастап 31.07.12 дейін. Осы сайттарда   акция шарт­тары туралы толық ақ­паратты тауып ала­сыз» делінген қорапшада.   Мемлекеттік тілде жіберілген қателерді үшінші сынып­тың оқушысы-ақ бірден   аңғарады. «Сау сиырдан жаңа сауыл­ған сүт алғашқы 2 сағатта өте пайдалы! Біздерге, қала   тұр­ғындарына, мұндай сүт қол­жетімді емес, құйылып бері­летін сүт бізге   бірнешге сағат өтекеннен кейін жетеді. Осы уақытта онда денсаулыққа қауіпті   ауру жұқтыратын бактериялар дамып жатады» дейді сүт өндірушілері. Шұ­балаңқы   сөйлемнің орысша нұсқасынан ұққанымыз, сауылған сүт тек алғашқы екі сағатта   ғана пайдалы екен. Ал қала тұрғындарына құйылмалы сүт бірнеше сағаттан соң   жет­кізіледі. Бұл уақытта сүтте ден­саулыққа зиянды бактериялар пайда болуы   мүмкін. «Енді не істеу керек?» деген сөйлемді, «Синегорья» компаниясы «Қа­лай   болу керек?» деп аударған. Сонымен, «Сүттің максимальді пайдасы   ультрапастерлендіру әдісі арқасында сақталады. Бұл сүттің пайдалы қасиетін   сақтап қалатын және толығымен бектериядан тазалайтын өңдеу» екен. Ал түсініп   көріңіз... «Одари» сүтінің 5 артық­шылығының бірі ретінде, са­пасына барлық өндіріс жұ­мыстары   кезінде қатаң бақылау қойылады делінген. Өнім са­пасын бақылаушылар қо­рапша   сыртындағы қателіктерді ба­қылауға алмады немесе тіптен сүт өндіру зауытында   қазақ тілін білетін маман тап­шы болса керек. Айтпақшы, арнайы шараны жарнамалап тұрған Ресей актері Иван Ургант «Вот   бережный подход!» деген орыс тіліндегі сөйлемді «Міне, құнтты тұрғы!» деп   қазақ тіліне тәржімалаған. Әйгерім Бақытқызы «Айқын» газеті
